**СЛУЖБЕНИ ЛИСТ**

**ГРАДА ПРОКУПЉА**

|  |  |  |
| --- | --- | --- |
| **ГОДИНА XIV****Број 33** | **Прокупље****22. Август****2022.године** | **Лист излази према потреби**Годишња претплата: 1.000 дин.Цена овог броја износи: 40 дин.Рок за рекламацију: 10 дана |

1

На основу члана 29. став 1. тачка 1. Закона о смањењу ризика од катастрофа и управљању ванредним ситуацијама („Службени гласник РС” број 87/2018), члана 63. став 1. тачка 16. Статута града Прокупља („Службени лист општине Прокупље “ број 15/2018) и члана 3. став 1. тачка 16 Одлуке о Градском већу града Прокупља („Службени лист града Прокупља“ бр. 2/2018), Градско веће града Прокупља на седници одржаној дана 22.08.2022. године, донело је

**ОДЛУКA О ИЗМЕНИ И ДОПУНИ ОДЛУКЕ**

**О ОРГАНИЗАЦИЈИ И ФУНКЦИОНИСАЊУ ЦИВИЛНЕ ЗАШТИТЕ**

**НА ТЕРИТОРИЈИ ГРАДА ПРОКУПЉА**

**Члан 1.**

У Одлуци о организацији и функционисању цивилне заштите на територији града Прокупља број: 06-97/2020-02 од 02.12.2020. године („Службени лист града Прокупља “ број 56/20), члан 1. мења се и гласи:

Овом Одлуком регулише се организација и функционисање цивилне заштите на територији града Прокупља, дужности градских органа у заштити и спасавању и изради Процене ризика од катастрофа и Плана заштите и спасавања у ванредним ситуацијама, образовање штаба за ванредне ситуације, постављење повереника и заменика повереника цивилне заштите у насељеним местима, формирање јединица цивилне заштите опште намене и специјализоване јединице цивилне заштите за узбуњивање, одређивање субјеката од посебног значаја за заштиту и спасавање, финансирање и друга питања из области цивилне заштите.

**Члан 2.**

Члан 5. мења се и гласи:

 У остваривању своје улоге у систему заштите и спасавања становништва и материјалних и културних добара на територији града Прокупља, а у складу са одредбама Закона о смањењу ризика од катастрофа и управљању ванредним ситуацијама (у даљем тексту: Закон), Градско веће града Прокупља врши следеће послове:

* доноси акт о организацији и функционисању цивилне заштите на територији града Прокупља на предлог надлежног штаба и обезбеђује његово спровођење;
* усваја Процену ризика од катастрофа;
* усваја План заштите и спасавања у ванредним ситуацијама;
* усваја План смањења ризика од катастрофа;
* образује Комисију за процену штете настале од елементарних непогода;
* одлучује о накнади штете настале од елементарних непогода и других несрећа;
* одлучује о додели помоћи грађанима који су претрпели штете у ванредним ситуацијама, у складу са расположивим финансијским средствима;
* образује јединице цивилне заштите опште намене;
* образује специјализоване јединице цивилне заштите за узбуњивање;
* успоставља ситуациони центар у складу са актом о организацији и функционисању цивилне заштите, а у зависности од техничких и материјалних могућности;
* прати реализацију превентивних и оперативних мера заштите;
* одређује субјекте од посебног значаја за заштиту и спасавање јединице локалне самоуправе на предлог надлежног штаба;
* предлаже акте које доноси Скупштина града;
* предузима хитне и превентивне мере у циљу смањења ризика од катастрофа;
* обавља и друге послове утврђене законом.

**Члан 3.**

Члан 6. мења се и гласи:

Градоначелник града Прокупља врши следеће послове:

* стара се о спровођењу Закона и других прописа из области заштите и спасавања;
* врши функцију команданта Штаба за ванредне ситуације града Прокупља и руководи његовим радом;
* у сарадњи са замеником и начелником штаба предлаже постављење осталих чланова Штаба за ванредне ситуације;
* доноси Одлуку о проглашењу и укидању ванредне ситуације на територији града Прокупља, на предлог Градског штаба за ванредне ситуације;
* руководи заштитом и спасавањем и наређује мере утврђене Законом и другим прописима;
* усмерава и усклађује рад органа града и правних лица чији је град оснивач у спровођењу мера заштите и спасавања;
* остварује сарадњу са начелником Топличког управног округа и Окружним штабом за ванредне ситуације, као и са штабовима за ванредне ситуације суседних општина у циљу јединственог и усклађеног деловања у ванредним ситуацијама;
* наређује евакуацију грађана, животиња, правних лица и материјалних добара са угроженог подручја и стара се о њиховом збрињавању;
* стара се о организацији и спровођењу мобилизације грађана, правних лица и материјалних добара у циљу укључења истих у активности заштите и спасавања;
* одлучује о организовању превоза, смештаја и исхране припадника јединица цивилне заштите опште намене и специјализованих јединица цивилне заштите за узбуњивање, као и грађана који учествују у заштити и спасавању становништва и материјалних добара у граду;

- одлучује о увођењу дежурства органима града и другим правним лицима у ванредној ситуацији;

- остварује сарадњу са Полицијском управом Прокупље и гарнизоном Војске Србије у циљу усклађивања активности у ванредним ситуацијама;

- сарађује са суседним јединицама локалне самоуправе у спровођењу мера и активности од значаја за смањење ризика од катастрофа и управљање ванредним ситуацијама;

- извештава Скупштину града Прокупља о стању на територији града и о предузетим активностима у ванредним ситуацијама;

- разматра и одлучује о другим питањима из области заштите и спасавања из своје надлежности;

**Члан 4.**

Члан 7. мења се и гласи:

 Одељења Градске управе у оквиру својих надлежности у систему заштите и спасавања обављају следеће послове и задатке:

- прате стање у вези са заштитом и спасавањем у ванредним ситуацијама и предузимају мере за заштиту и спасавање;

* учествују у изради Процене ризика од катастрофа;
* учествују у изради Плана заштите и спасавања у ванредним ситуацијама;
* учествују у изради Плана смањења ризика од катастрофа;
* учествују у припремама и извођењу привременог померања или евакуације становништва;
* учествују у припремама и спровођењу збрињавања настрадалог становништва;
* старају се око обезбеђења неопходних средстава за рад Градског штаба за ванредне ситуације;
* врше послове урбанистичких мера заштите и спасавања из своје надлежности;
* набављају и одржавају средства за узбуњивање у оквиру система јавног узбуњивања у Републици Србији, учествују у изради студија покривености система јавног узбуњивања за територију града Прокупља;
* старају се о обезбеђењу телекомуникационе и информационе подршке за потребе заштите и спасавања;
* организују, развијају и воде личну и колективну заштиту;
* учествују у организацији, формирању и опремању јединица цивилне заштите опште намене и специјализованих јединица цивилне заштите за узбуњивање;
* остварују непосредну сарадњу са организационим јединицама Сектора за ванредне ситуације – Одељење за ванредне ситуације у Прокупљу ;

- врши и друге послове заштите и спасавања у складу са законом и другим прописима.

**Члан 5.**

Члан 8. мења се и гласи:

 Стручне, оперативне, планске и организационе послове заштите и спасавања у ванредним ситуацијама за територију града Прокупља вршиће Одељење за урбанизам , стамбено-комуналне делатности и грађевинарство Градске управе града Прокупља.

 Одељење за урбанизам , стамбено-комуналне послове и грађевинарство општине Прокупље врши следеће послове:

* носилац је активности на изради Процене ризика од катастрофа;
* носилац је активности на изради Плана заштите и спасавања у ванредним ситуацијама,
* носилац је активности на изради Плана смањења ризика од катастрофа;
* носилац је активности на формирању, опремању и обучавању јединица цивилне заштите опште намене и спицијализованих јединица цивилне заштите за узбуњивање;
* прати опасности, обавештава становништво о опасностима и предузима друге превентивне мере за смањење ризика од елементарних непогода и других несрећа;
* учествује у набавци и одржавању средства за узбуњивање у оквиру система јавног узбуњивања у РС, учествује у изради студије покривености система јавног узбуњивања за територију града Прокупља;
* организује, развија и води личну и колективну заштиту;
* усклађује планове заштите и спасавања у ванредним ситуацијама са суседним јединицама локалне самоуправе;
* остварује непосредну сарадњу са организационим јединицама Сектора за ванредне ситуације – Одељењем за ванредне ситуације у Прокупљу;
* израђује план мобилизације и организује извршење мобилизације јединица цивилне заштите опште намене и специјализованих јединица цивилне заштите за узбуњивање;
* врши и друге послове из области заштите и спасавања у складу са законом и другим прописима.

**Члан 6.**

Члан 9. мења се и гласи:

Градски штаб за ванредне ситуације врши обједињавање, координацију и руковођење снагама за заштиту и спасавање, јединицама цивилне заштите опште намене и специјализоване јединице цивилне заштите за узбуњивање, које формира град Прокупље и активностима које се предузимају у заштити и спасавању људи и материјалних добара, као и спровођењу мера и задатака цивилне заштите у случају елементарних непогода, техничко-технолошких несрећа и других опасности на теритирији града Прокупља.

Градски штаб за ванредне ситуације је образован на основу Закона о смањењу ризика од катастрофа и управљању ванредним ситуацијама („Сл. гласник РС“ бр. 87/2018) и у складу са Уредбом о саставу и начину рада штаба за ванредне ситуације („Сл. Гласник РС“ број 98/2010), а надлежност је дефинисана чланом 43. Закона.

**Члан 7.**

Члан 10. мења се и гласи:

Градски штаб за ванредне ситуације града Прокупља, поред послова из члана 43. Закона, обавља и следеће послове:

* именује поверенике и заменике повереника цивилне заштите;
* ставља у приправност и ангажује субјекте од посебног значаја за заштиту и спасавање у јединицама локалне самоуправе;
* предлаже субјекте од посебног значаја за заштиту и спасавање у јединицама локалне самоуправе;
* обавља друге послове у складу са Законом.

Поред надлежности дефинисаних Законом, Градски штаб за ванредне ситуације града Прокупља, може наредити и следеће мере:

* мобилизацију јединица цивилне заштите опште намене, спицијализованих јединица цивилне заштите за узбуњивање, грађана и материјалних средстава;
* увођење дежурства правних лица;
* посебан режим обављања одређених комуналних делатности;
* посебне мере и поступке хигијенско-профилактичког карактера;
* посебан режим саобраћаја или забрану саобраћаја локалним путевима;
* евакуацију становништва;
* одређивање другачијег распореда радног времена;
* посебне приоритете у испоруци комуналних и других производа и пружања услуга (снабдевање водом, електричном енергијом, услуге у железничком и друмском превозу и сл.);
* привремену забрану приступа и кретања у појединим угроженим подручјима;
* привремену забрану коришћења одређених покретних и непокретних ствари власницима односно корисницима,
* обезбеђење обавезног поштовања наређених мера од стране становништва и правних лица у организовању и спровођењу евакуације и других активности у заштити и спасавању;
* корисницима, односно власницима стамбених зграда, станова, пословних просторија и других зграда да приме на привремени смештај угрожена лица из угроженог подручја;
* и друге мере у складу са захтевима надлежних органа и реалним потребама и могућностима свих субјеката на територији града Прокупља.

**Члан 8.**

Члан 15. мења се и гласи:

 Јединице цивилне заштите опште намене и спицијализоване јединице цивилне заштите за узбуњивање формирају се, опремају и оспособљавају за извршавање обимних и мање сложених задатака из области заштите и спасавања као што су локализовање и гашење почетних и мањих пожара, учешће у спасавању угрожених земљотресима, учешће у заштити од поплава, указивање прве помоћи, одржавање реда, учешће на спасавању плитко затрпаних из рушевина и рашчишћавању ручно, рашчишћавању саобраћајница и мањих површина снежног наноса приручним алатом, учешће у евакуацији становништва из угроженох подручја и збрињавању угроженог становништва, као и испомоћ специјализованим јединицама цивилне заштите и обављање других активности на основу процена потреба, одлука и наредби Градског штаба за ванредне ситуације и других надлежних органа.

 На територији града Прокупља, на основу опасности које буду индетификоване у Процени ризика од катастрофа и Плану заштите и спасавања у ванредним ситуацијама, образоваће се јединице цивилне заштите опште намене и спицијализоване јединице цивилне заштите за узбуњивање.

 Попуну, опремање и обуку јединица цивилне заштите опште намене извршиће Одељење за урбанизам , стамбено-комуналне послове и грађевинарство општине Прокупље у чијој су надлежности послови заштите и спасавања у ванредним ситуацијама.

**Члан 9.**

Члан 16. мења се и гласи:

За потребе заштите и спасавања становништва и материјалних добара од елементарних непогода, техничко-технолошких несрећа и опасности, из буџета града Прокупља, финансираће се следеће активности:

* организовање, опремање и обучавање Градског штаба за ванредне ситуације;
* организовање, опремање и обучавање јединица цивилне заштите опште намене и специјализоване јединице цивилне заштите за узбуњивање;
* трошкови ангажовања субјеката од посебног значаја за заштиту и спасавање;
* изградња система за узбуњивање на територији града;
* набавка, одржавање, смештај, чување и осигурање посебне опреме за јединице цивилне заштите опште намене и специјализоване јединице цивилне заштите за узбуњивање града Прокупља;
* изградња, адаптација, одржавање, опремање и чување објекта за потребе цивилне заштите;
* организација и спровођење мера и задатака цивилне заштите из делокруга рада града Прокупља;
* санирање штета насталих природном и другом незгодом, у складу са материјалним могућностима;
* друге послове цивилне заштите у складу са законом и другим прописима.

Наведене активности се, поред средстава из буџета, могу реализовати и путем донација, поклона и других видова помоћи у складу са законом.

**Члан 10.**

 Ова одлука ступа на снагу осмог дана од дана објављивања у „Службеном листу града Прокупља“.

Број: 06-80/2022-02 ПРЕДСЕДНИК

У Прокупљу, дана 22.08.2022. године ГРАДСКОГ ВЕЋА

ГРАДСКО ВЕЋЕ ГРАДА ПРОКУПЉА Милан Аранђеловић с.р.

2

На основу члана 29. тачка 6), члана 70. тачка 1) и 2) и члана 80. тачка 1) и 2) Закона о смањењу ризика од катастрофа и управљању ванредним ситуацијама („Службени гласник РС” број 87/2018), члана 63. став 1. тачка 16. Статута града Прокупља („Службени лист општине Прокупље “ број 15/2018), члана 3. став 1. тачка 16 Одлуке о Градском већу града Прокупља („Службени лист града Прокупља“ бр. 2/2018) и члана 5. став 14. Одлуке о организацији и функционисању цивилне заштите на територији града Прокупља („Службени лист града Прокупља“ бр. 56/2020), Градско веће града Прокупља на седници одржаној дана 22.08.2022. године, донело је

 **ОДЛУКА**

**О ОБРАЗОВАЊУ ЈЕДИНИЦА ЦИВИЛНЕ ЗАШТИТЕ ОПШТЕ НАМЕНЕ**

**НА ТЕРИТОРИЈИ ГРАДА ПРОКУПЉА**

**Члан 1.**

Овом Одлуком образују се Јединице цивилне заштите опште намене и њихове опште резерве, јачине један вод опште намене и једно одељење опште намене. Вод опште намене садржи 30 обвезника цивилне заштите и водом ће командовати Команда вода, која се састоји од 1 командира, 1 заменика командира и 1 логистичара, који ће командовати са укупно 3 одељења, а свако одељење садржи 1 командира, 1 медицинског техничара, 1 возача "Ц" категорије и 6 припадника одељења. Одељење опште намене садржи 14 обвезника цивилне заштите и одељењем ће командовати Команда одељења, која се састоји од 1 командира и 1 медицинског техничара, који ће командовати са 2 тима, састава 1 вођа тима, 1 возач "Ц" категорије и 4 припадника.

**Члан 2.**

Јединице цивилне заштите опште намене попуњавају се војним обвезницима, грађанима који нису војни обвезници и добровољцима у складу са Законом о смањењу ризика од катастрофа и управљању ванредним ситуацијама, Законом о војној, радној и материјалној обавези и подзаконским актима донетим на основу Закона о војној, радној и материјалној обавези.

**Члан 3.**

 За попуну Јединица цивилне заштите опште намене, Градска управа града Прокупља израђује предлог плана попуне у складу са утврђеном личном формацијом. Поред предлога плана попуне, израђује се и предлог плана попуне општом резервом којим се утврђује општа резерва у величини од тридесет посто од плана попуне. Предлог плана попуне и план попуне општом резервом одобрава надлежни орган локалне самоуправе.

**Члан 4.**

 За мобилизацијско место јединице цивилне заштите опште намене одређује се Град Прокупље, а за мобилизацијско збориште Прокупље, улица Никодија Стојановића Татка број 2. у парку зграде Скупштине града Прокупља. Време трајања мобилизације је 24 (двадесет четири) часа.

**Члан 5.**

 Ова одлука ступа на снагу осмог дана од дана објављивања у „Службеном листу града Прокупља“.

Број: 06-80/2022-02 ПРЕДСЕДНИК

У Прокупљу, дана 22.08.2022. године ГРАДСКОГ ВЕЋА

ГРАДСКО ВЕЋЕ ГРАДА ПРОКУПЉА Милан Аранђеловић с.р.

3

 На основу члана 44. став 2. и члана 209. Закона о социјалној заштити („Сл.гласник РС“ бр. 24/2011), члана 9. Одлуке о социјалној заштити Града Прокупља („Службени лист Града Прокупља”, број 27/19), члана 1. Одлуке о измени и допуни одлуке о социјалној заштити Града Прокупља („Службени лист Града Прокупља”, број 24/21), члана 8. Правилника о методологији формирања цене услуга и учешћу корисника и њихових сродника обавезних на издржавање у трошковима услуга социјалне заштите Прокупља („Службени лист Града Прокупља”, број 35/19), члана 8. Правилника о измени и допуни правилника о методологији формирања цене услуга и учешћу корисника ињегових сродника обавезних на издржавање у трошковима услуга социјалне заштите („Службени лист Града Прокупља”, број 28/21) и члана 63. Статута Града Прокупља („Службени лист Града Прокупља“, број 15/18), Градско веће Града Прокупља, на седници одржаној 22.08.2022.године, доноси

Решење

о утврђивању економске цене услуга социјалне заштите

Члан 1.

Овим Решењем утврђује се економска цена услуга социјалне заштите помоћ у кући, дневни боравак, лични пратилац детета и персонална асистенција.

Члан 2.

Економска цена услуге Помоћ у кући износи: 500,00 динара по часу по ангажованом лицу.

Економска цена услуге Дневни боравак износи: 610 000,00 динара месечно.

Економска цена услуге Лични пратилац износи: 430,00 динара по часу по ангажованом лицу.

Економска цена услуге Персонална асистенција износи: 482,85 динара по часу по ангажованом лицу.

Члан 3.

Ово Решење ступа на снагу даном доношења и објавити га у „Службеном листу Града Прокупља“.

Члан 4.

Ступањем на снагу овог Решења престаје да важи Решење о утврђивању економске цена услуга социјалне заштите („Сл. лист Града Прокупља”, број 7/22).

 Број: 06-80/2022-02

У Прокупљу,22.08.2022.године

ГРАДСКО ВЕЋЕ ГРАДА ПРОКУПЉА

ПРЕДСЕДНИК

ГРАДСКОГ ВЕЋА ГРАДА ПРОКУПЉА

 Милан Аранђеновић с.р.

***С а д р ж а ј***

***1.Одлука о измени и допуни одлуке о организацији и функционисању цивилне заштите на територији града Прокупља****.............................1-6*

***2.Одлука о образовању јединица цивилне заштите опште намене на територији града Прокупља ................................................7-8***

***3.Решење о утврђивању економске цене услуга социјалне заштите.................9***



 Издавач**:** *Скупштина Грaда Прокупља*

 **Лист уредио** *Славица Обрадовић*

 **Главни и одговорни уредник:** *Секретар Скупштине Града*

*Прокупља Александра Вукићевић*